หลังกินยาคุมฉุกเฉินไป1อาทิตย์ มีประจำเดือนมาได้2วันแล้วมีเพศสัมพันธ์ ไม่ได้ใส่ถุง และไม่ได้มีการหลั่งใดๆ จะท้องมั้ยคะ อยากทราบว่าใช่ประจำเดือนหรือเลือดที่ออกมาเป็นผลข้างเคียงจากยาคุมฉุกเฉินคะ อยากทราบวิธีป้องกันหากมีโอกาสท้อง / เดือนที่ผ่านมากินยาคุมฉุกเฉินไปแล้ว2กล่อง
สวัสดีค่ะ เลือดที่ออกหลังจากทานยาคุมฉุกเฉินไปประมาณ 1 สัปดาห์ หากไม่ใช่ช่วงวันที่ประจำเดือนควรจะมา ก็น่าจะเป็นเลือดที่เกิดจากผลของยาคุมฉุกเฉินได้สำหรับการมีเพศสัมพันธ์ หากยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ ดังนั้น จึงไม่จำเป็นต้องทานยาคุมฉุกเฉินเข้าไปอีกหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ นอกจากนี้ ประสิทธิภาพของยาคุมฉุกเฉิน ก็ไม่ถือว่าดีมากนัก เมื่อเทียบกับวิธีอื่นๆ เช่น ถงยางอนามัย ยาเม็ดคุมกำเนิด ยาฉีดคุมกำเนิด เป็นต้นดังนั้น สำหรับวิธีที่ง่าย คือควรเริ่มทานยาคุมกำเนิดได้เลย และในช่วง 7 วันแรกหลังจากที่ได้ทานยา ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ค่ะ